23. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 2068 της 15/25 Απρ. 1952 Περί καθορισμού καταβλητέων δαπανών εκ της παγίας προκαταβολής του Εθνικού Τυπογραφείου. Έχοντες υπ’ όψιν τας διατάξεις του άρθρ. 1 του Νόμ. 1878/1944 «περί συμπληρώσεως των περί του Εθνικού Τυπογραφείου κειμένων διατάξεων» και την παρ. 1 του άρθρου μόνου του υπ’ αρίθ. 239/1947 Ν.Δ/τος «περί συμπληρώσεως των περί παγίων προκαταβολών διατάξεων» καθορίζομεν ως καταβλητέας εκ της παγίας προκαταβολής του Εθνικού Τυπογραφείου τας εξής δαπάνας: 1)Τας καταβαλλομένας εκ του Κεφ. 13 άρθρ. 69 δαπάνας χυτηρίου, στερεοτυπείου και επισκευής μηχανημάτων του Εθνικού Τυπογραφείου. 2)Τας καταβαλλομένας εκ του Κεφ. 13 άρθρ. 70 δαπάνας προμηθείας ανταλλακτικών και εξαρτημάτων των μηχανημάτων του Εθνικού Τυπογραφείου. 3)Τας καταβαλλομένας εκ του Κεφ. 13 άρθρ. 72 δαπάνας υλικών καταρτίσεως και συντηρήσεως γραφείων και αρχείου και ταχυδρομικών εξόδων της μετά του Εξωτερικού αλληλογραφίας. 4)Τας καταβαλλομένας εκ της πιστώσεως του Κεφ. 13 άρθρ. 74 δαπάνας φωτισμού, θερμάνσεως και καθαριότητος του Εθνικού Τυπογραφείου. 5)Τας βαρυνούσας το Κεφ. 19 άρθρ. 1 δαπάνας μεταφοράς χάρτου. 6)Τας εξαιρετικώς επειγούσης φύσεως δαπάνας επισκευής των αποχετευτικών, ηλεκτρικών και κτιριακών εγκαταστάσεων του Εθνικού Τυπογραφείου. 